stanford-oval/wikipedia huggingface dataset:
זאק גיבסון
קריירת היאבקות מקצועית > ארגונים עצמאיים (2009–היום)

לאחר שאומן על ידי אלכס שיין, ריי ערך את הופעת הבכורה שלו בזירה בשנת 2009 עבור ארגון ההיאבקות האנגלי, FutureShock Wrestling, תחת שם הבמה זאק דיאמונד. לעומת זאת, הוא שינה את שם הבמה שלו במרץ 2010 לזאק גיבסון. ב-15 באוקטובר 2010, הוא ערך את הופעת הבכורה שלו בארגון Grand Pro Wrestling כזאק דיאמונד בקרב שבו הפסיד לג'ק גלאגר. חודש לאחר מכן, דיאמונד הפך לאלוף בריטניה של GPW לאחר שניצח בקרב מרובע את האלוף הקודם, CJ בנקס, גלאגר ומרטין קירבי. ב-9 באפריל 2011, דיאמונד הצטוות לשורותיהם של אקסנדר קופר, מייקי וויפלאש ודני הופ וביחד הם ניצחו בקרב ארבעה נגד ארבעה את ג'ק גלאגר, ברוס שיילה, ויליאם גיילורד ונועם דר. ב-3 ביוני, הוא הפסיד את התואר לג'ק גלאגר.
בשנת 2016, גיבסון ערך קרב הבכורה שלו בארגון Star Wrestling‏ 5, שבו הפסיד לביג דאמו. שנתיים לאחר מכן, גיבסון שב לארגון זה לקרב נגד ריי מיסטריו. בקרב זה, גיבסון הפסיד כתוצאה מפסילה לאחר שהכה את מיסטיריו בעזרת מכה מתחת לחגורה.
במרץ 2017, גיבסון ערך את הופעת הבכורה שלו בארגון What Culture Pro Wrestling כחלק ממוקדמות גביע העולם, שבו הפסיד לג'ימי האבוק כבר בסיבוב הראשון. הקרב האחרון שלו בארגון לפני שעזב ל-WWE, היה ב-19 בפברואר 2018.
קריירת היאבקות מקצועית > Progress Wrestling‏ (2012, 2014–היום)

בשנת 2012, גיבסון ערך את הופעת הבכורה שלו בארגון Progress Wrestling. שנתיים לאחר מכן באירוע Chapter Twelve, הוא חזר לארגון, כשניצח בקרב יחידים את וויל אוספריי. בשנת 2017, גיבסון וג'יימס דרייק הקימו את הצמד Grizzled Young Veterans. ביחד הצמד ניצח את CCK (כריס ברוקס וקיד לייקוס) כדי להפוך לאלופי הזוגות של Progress בפעם הראשונה. הם הצליחו להגן על חגורות האליפות נגד Aussie Open (קייל פלטשר ומארק דייוויס) באירוע Chapter 59 ונגד מאסטש מאונטיין (טרנט סבן וטיילר בייט) באירוע Chapter 61. הם הפסידו את חגורות האליפות לג'ימי האבוק ומארק האסקינס שני אירועים לאחר מכן, אך שבועיים לאחר מכן באירוע Chapter 64, הם השיגו את חגורות האליפות בחזרה. במאי 2018, גיבסון לקח חלק בטורניר ה-Super Strong Style 16, כשניצח בסיבוב הראשון את ג'ואי ג'נלה וברבע הגמר את פיט דאן כתוצאה מפסילה. לעומת זאת, הוא הודח בשלב חצי הגמר על ידי קסיוס אונו. ב-4 באוגוסט 2018, גיבסון ודרייק הפסידו את אליפות הזוגות ל-CCK. הצמד זכה בחזרה בחגורות האליפות ב-28 ביולי 2019 במסגרת האירוע Chapter 93, כשגבר על Aussie Open. מנגד, הם איבדו את חגורות האליפות לג'ורדן דבלין וסקוטי דייוויס באירוע Chapter 95.
קריירת היאבקות מקצועית > Insane Championship Wrestling‏ (2015–2017)

גיבסון ערך את קרב הבכורה שלו בארגון ההיאבקות ICW בשנת 2015, כשהיה חלק מהפסד קבוצתו בקרב ארבעה נגד ארבעה לקבוצת New Age Kliq. שנתיים לאחר מכן, גיבסון השתתף בקרב הדחות משולש נגד רוב ואן דאם וליונהארט, שבסופו ליונהארט ניצח. ב-16 ביוני 2017, גיבסון גבר על קני ויליאמס בקרב ספירות בכל מקום, וכתוצאה מכך הפך לאלוף ה-Zero-G של ICW. הוא הפסיד את התואר בחזרה לוויליאמס חודש לאחר מכן בקרב סולם.
קריירת היאבקות מקצועית > Revolution Pro Wrestling‏ (2017–2018)

ב-8 בינואר 2017, גיבסון נוצח על ידי טרנט סבן בקרב הבכורה שלו בארגון RevPro. ב-13 באפריל, גיבסון נחל הפסד נוסף, הפעם להירוקי גוטו. ב-4 ביוני, גיבסון הצליח לנצח את אנחליקו וב-17 באוגוסט, ניצח את דלטון קאסל. ב-3 בדצמבר, גיבסון וג'וש בודום ניצחו את Aussie Open (קייל פלטשר ומארק דייוויס) בקרב אשר קבע את זהות המועמדים לאליפות הזוגות הבריטית הבלתי מעורערת של RevPro. חמישה ימים לאחר מכן, הצמד כשל בניסיונו לזכות בתואר זה כאשר הפסיד לאלופי הזוגות, מאסטש מאונטיין (טרנט סבן וטיילר בייט).
חיים אישיים

ריי הוא אוהד של קבוצת העיר, ליברפול ומעריץ של הלהקה הבריטית, הביטלס.
אליפויות והישגים

הישגים בארגון ההיאבקות Star Wrestling‏ 5
אליפות Star: Real World‏ 5 (פעם אחת)
הישגים בארגון ההיאבקות Attack! Pro Wrestling
אליפות הזוגות של Attack! Pro Wrestling (פעם אחת)  - עם סם ביילי
הישגים בארגון ההיאבקות Britannia Wrestling Promotions
אליפות PWI:BWP World Catchweight (פעם אחת)
הישגים בארגון ההיאבקות FutureShock Wrestling - FSW
אליפות FSW‏ (3 פעמים)
הישגים בארגון ההיאבקות Grand Pro Wrestling - GPW
אליפות בריטניה של GPW (פעמיים)
אליפות במשקל כבד של GPW (פעם אחת)  - עם שון דניאלס, ג'יימס דרייק, אקסל רייג' ודייב ריין
הישגים בארגון ההיאבקות Insane Championship Wrestling - ICW
אליפות ה-Zero-G של ICW (פעם אחת)
הישגים בארגון ההיאבקות New Generation Wrestling - NGW
אליפות הזוגות של NGW (פעם אחת)  - עם סם ביילי
הישגים בארגון ההיאבקות Over the Top Wrestling - OTT
אליפות הזוגות של OTT (פעם אחת)  - עם צ'ארלי סטרלינג ושה סמואלס
הישגים בארגון ההיאבקות Progress Wrestling
אליפות הזוגות של Progress‏ (3 פעמים)  - עם ג'יימס דרייק
הישגים במגזין ההיאבקות Pro Wrestling Illustrated - PWI
PWI דירג אותו במקום ה-207 מתוך 500 המתאבקים הטובים ביותר לשנת 2019
הישגים בארגון ההיאבקות World Wrestling Entertainment - WWE
אליפות הזוגות של NXT UK (פעם אחת)  - עם ג'יימס דרייק
הערות שוליים

↑  מחשבונאי לשעבר למלך הזירה של ליברפול
↑  תוצאות רסלמניה אקסס
↑  המתאבק הבריטי, זאק גיבסון, חתם על חוזה בארגון ה-WWE
↑  חשיפת החצי הראשון של המתאבקים שייקחו חלק בטורניר
ויקטור ואלדס

ויקטור ואלדס אריבאס (בקטלאנית: Víctor Valdés i Arribas; נולד ב-14 בינואר 1982) הוא כדורגלן עבר ספרדי אשר שיחק בעמדת השוער. ואלדס העביר את רוב הקריירה בברצלונה במדיה זכה שש פעמים באליפות ספרד ושלוש פעמים בליגת האלופות. שימש כשוער השני של נבחרת ספרד במונדיאל 2010 ויורו 2012, בהם זכתה הנבחרת.
קריירת משחק

ביולי 1992 החל ואלדס לשחק בקבוצת הנוער של ברצלונה. חודשיים בלבד לאחר מכן נאלץ לעזוב את הקבוצה שכן משפחתו עברה להתגורר בטנריפה. הוא חזר לברצלונה שלוש שנים מאוחר יותר. ואלדס התקדם בקבוצות הנוער השונות של ברצלונה עד ברצלונה ב', קבוצת המשנה של ברצלונה, אליה צורף בשנת 2000.
בעונת 2002/2003 ערך את הופעת הבכורה שלו בקבוצה הבוגרת של ברצלונה. בהדרגה, לקח את מקומו של השוער הארגנטינאי, רוברטו בונאנו, בהרכב. הצטרפותו של המאמן רדומיר אנטיץ' סימנה את קיבועו של ואלדס כשוער הראשון של הקבוצה.
בעונת 2004/2005 שותף ואלדס ברוב משחקי הקבוצה, ועזר לה לזכות באליפות הליגה. בתום העונה זכה בפרס ריקרדו זאמורה המוענק לשוער הטוב ביותר בליגה. בעונה שלאחר מכן, עונת 2005/2006 היה ואלדס חלק עיקרי בזכייתה של ברצלונה בדאבל - בליגת האלופות ובליגה. בגמר, שנערך מול ארסנל, הדף מספר בעיטות קריטיות של תיירי הנרי. למרות ההצלחה הקבוצתית, לא זכה ואלדס בפרס זאמורה.
בעונת 2006/2007 שיחק ואלדס בכל 38 משחקי הליגה של קבוצתו ולא הוחלף אפילו פעם אחת, ובכך הפך לשוער השני בקבוצה שעושה זאת, לצד אנדוני זוביזרטה. למרות יכולת טובה בליגה, כאשר בין היתר הדף בעיטת עונשין של אסקיאל גאראי, הפסידה ברצלונה את האליפות לריאל מדריד. בעונת 2007/2008 ערך את הופעתו ה-250 במדי הקבוצה.
בעונת 2008/2009, ואלדס ערך את הופעתו ה-300 במדי ברצלונה בניצחון 6 - 2 על ריאל מדריד בקלאסיקו.
בשנת 2010 הפך ואלדס להיות שוערה השני של נבחרת ספרד.
ב-26 במרץ 2014 במהלך משחק ליגה מול סלטה ויגו, קרע את הרצועה הצולבת בברך, פציעה אשר השביתה אותו עד לסיום העונה. בתום העונה עזב ואלדס את המועדון, מהלך עליו הודיע מראש, עוד בטרם נפצע.
ב-8 בינואר 2015, חתם ואלדס לשנה וחצי במנצ'סטר יונייטד לאחר שהוזמן להתאמן בקבוצה על מנת שיוכל להחלים מהפציעה. ואלדס החל לשחק במדי קבוצת מילואים של המועדון, וערך את הופעת הבכורה שלו מול קבוצת המילואים של ליברפול בו ניצחה יונייטד 2-1. ב-17 במאי 2015, ערך ואלדס הופעת בכורה במדי הקבוצה הראשונה של יונייטד כשעלה כמחליף בתיקו 1-1 נגד ארסנל. ב-24 בינואר 2016 הושאל ואלדס לסטנדרד ליאז' עד לסוף העונה. עם תום חוזהו סיים ואלדס את דרכו במנצ'סטר יונייטד.
ב-7 ביולי 2016 חתם במידלסברו לשנתיים. בתום עונת 2016/17, עזב את מידלסברו עם ירידתה לליגת המשנה באנגליה.
ב-17 באוגוסט 2017 הודיע ואלדס על פרישה ממשחק פעיל. לאחר פרישתו, מחק את כל חשבונותיו ברשתות החברתיות כפי שהצהיר שנתיים קודם לכן.
קריירת אימון

ב-1 ביוני 2018 חזר לכדורגל כמאמן לאחר שקיבל רישוי Pro מאת אופ"א. הוא אימן תחילה בקבוצת הנוער של מורטאלס, שאיתה זכה בשני תארים מקומיים. ב-19 ביולי 2019, חזר לברצלונה לאמן את קבוצת הנוער שלה. ב-7 באוקטובר, לאחר פחות משלושה חודשים, פוטר מאימון הקבוצה.
תארים

קבוצתיים
אליפות הליגה הספרדית - 2004/2005, 2005/2006, 2008/2009, 2009/2010, 2010/2011, 2012/2013
גביע המלך הספרדי - 2008/2009, 2011/2012
הסופר קאפ הספרדי - 2005, 2006, 2009, 2010, 2011, 2013
ליגת האלופות - 2005/2006, 2008/2009, 2010/2011
הסופר קאפ האירופי - 2009, 2011
גביע העולם לקבוצות - 2009, 2011
הגביע הבלגי - 2015/2016
נבחרת ספרד
אליפות העולם בכדורגל - 2010
אליפות אירופה בכדורגל - 2012
אישיים
השוער היעיל ביותר בליגה הספרדית - פרס ריקרדו זאמורה - 2004/2005, 2008/2009, 2009/2010, 2010/2011, 2011/2012
כפפות הזהב - שנת 2011
הערות שוליים

↑   לאן נעלם ויקטור ואלדס?, סרטון  באתר יוטיוב (אורך: 1:22)
↑  "Raul, Xavi and Xabi Alonso receive their UEFA coaching licence". Marca. 14 ביוני 2018. נבדק ב-23 ביולי 2019. {{cite news}}:  (עזרה)
↑  "Victor Valdés, nuevo entrenador del Juvenil A del Moratalaz" [Victor Valdés, new manager of Moratalaz's Juvenil A] (בספרדית). Sport. 22 ביוני 2018. נבדק ב-23 ביולי 2019. {{cite news}}:  (עזרה)
↑  "Víctor Valdés, new U19A coach". FC Barcelona. 19 ביולי 2019. נבדק ב-19 ביולי 2019. {{cite news}}:  (עזרה)
↑  ויקטור ואלדס פוטר מאימון קבוצת הנוער של בארסה, באתר ONE‏, 7 באוקטובר 2019
| נבחרת ספרד – מונדיאל 2010 (אלופת העולם) |
| --- | --- | --- |
|  1 קסיאס •  2 אלביול •  3 פיקה •  4 מרצ'נה •  5 פויול •  6 אינייסטה •  7 וייה •  8 צ'אבי •  9 טורס •  10 פברגאס •   11 קפדבילה •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 פדרו • 19 יורנטה • 20 מרטינס • 21 סילבה • 22 נבאס • 23 ריינה • מאמן: דל בוסקה |  1 קסיאס •  2 אלביול •  3 פיקה •  4 מרצ'נה •  5 פויול •  6 אינייסטה •  7 וייה •  8 צ'אבי •  9 טורס •  10 פברגאס •   11 קפדבילה •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 פדרו • 19 יורנטה • 20 מרטינס • 21 סילבה • 22 נבאס • 23 ריינה • מאמן: דל בוסקה | ספרד |
| נבחרת ספרד – יורו 2012 (אלופת אירופה) |
| --- | --- | --- |
|  1 קסיאס •  2 אלביול •  3 פיקה •  4 מרטינס •  5 חואנפראן •  6 אינייסטה •  7 פדרו •  8 צ'אבי •  9 טורס •  10 פברגאס •   11 נגרדו •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 אלבה • 19 יורנטה • 20 קאסורלה • 21 סילבה • 22 נבאס • 23 ריינה • מאמן: דל בוסקה |  1 קסיאס •  2 אלביול •  3 פיקה •  4 מרטינס •  5 חואנפראן •  6 אינייסטה •  7 פדרו •  8 צ'אבי •  9 טורס •  10 פברגאס •   11 נגרדו •  12 ואלדס • 13 מאטה •  14 אלונסו • 15 ראמוס • 16 בוסקטס • 17 ארבלואה • 18 אלבה • 19 יורנטה • 20 קאסורלה • 21 סילבה • 22 נבאס • 23 ריינה • מאמן: דל בוסקה | ספרד |
| --- | --- |
בקרת זהויות :  PLWABN: 9810655873305606  BNE: XX5307723  CANTIC: a1189684x  ISNI: 0000 0004 3655 7791  NLK: KAC201518430  VIAF: 310501755   WorldCat (עם VIAF): 310501755
חוק הדגלים 1953 (אוסטרליה)

כריכתו של חוק הדגלים (1953) הממתג את הנס הכחול כדגלה הלאומי של אוסטרליה ואת הנס האדום כדגל צי הסוחר
חוק הדגלים 1953 (אנגלית: Flags Act 1953) הוא חוק של הפרלמנט האוסטרלי אשר מגדיר את הדגל הרשמי של אוסטרליה. החוק עבר בפרלמנט בדצמבר 1953 ואושרר סופית על ידי המלכה אליזבת השנייה ב-14 בפברואר 1954 לאחר פתיחת מושב הפרלמנט של חבר העמים של אוסטרליה במהלך הביקור המלכותי של המלכה באוסטרליה בשנת 1954. חוק זה היה הראשון במספר חוקים אוסטרליים אשר זכו לאישור המונרך.
חוק הדגלים 1953

המחוקק פירט את צבעי ופרטי הדגל הלאומי האוסטרלי ואת אלו של נס אוסטרליה האדום (הידוע גם כדגל צי הסוחר האוסטרלי). הוא מפקיד בידי המושל הכללי את הסמכות החוקית למינוי "דגלי וניסים לאוסטרליה" ולהנפיק צווים ולקבוע תקנות הנוגעות לשימוש בדגלים. סעיף 8 מבטיח כי "זכות הפריבילגיה" להנפת היוניון ג'ק בידי כל אדם לא תפגע מחוק זה.
גרסתו המקורית כללה מספר טעויות בחלקו הראשון של החוק. קוטרו החיצוני של כוכב חבר העמים תועד כשלוש שמיניות מרוחבו של הדגל תחת קוטרו האמיתי אשר עומד על שלוש עשיריות. החוק תוקן בשנת 1954.
תיקון לחוק הדגלים 1988

התיקון לחוק הדגלים אושר לאחר תקופה של ויכוחים פעילים לגבי שינויו של הדגל והמשטר האוסטרלי. התיקון הוסף לסעיף 3 לחוק הדגלים אשר קבע כי על מנת להחליף את דגלה הלאומי של אוסטרליה יש צורך ברוב משמעותי של בעלי זכות הבחירה במדינות ובטריטוריות האוסטרליות (אלא אם החוק יתוקן שנית בהליך החוקי הרגיל). עד לתיקון זה החוק לא ייצג שום מנגנון להחלפת הדגל.
דגלי אוסטרליה הרשמיים

במרוצת השנים מושלי אוסטרליה הסמיכו חמישה דגלים וניסים נוספים על הדגל הלאומי והנס האדום.
| דגל | שם הדגל | תאריך הסמכה | שימוש |
| --- | --- | --- | --- |
|  | דגל אוסטרליה | 14 בפברואר 1953 | דגל לאומי |
|  | נס אוסטרליה האדום | 14 בפברואר 1953 | דגל צי הסוחר האוסטרלי |
|  | נס אוסטרליה הלבן | 1 במרץ 1967 | דגל הצי המלכותי האוסטרלי |
|  | נס חיל האוויר המלכותי האוסטרלי | 6 במאי 1982 | דגל חיל האוויר המלכותי האוסטרלי |
|  | נס כוחות ההגנה של אוסטרליה | 14 באפריל 2000 | דגל הכוחות המשולבים של אוסטרליה |
|  | דגל האבוריג'ינים האוסטרלי | 14 ביולי 1995 | דגל לייצוגם של האוכלוסייה האבוריג'ינית |
|  | דגל תושבי האיים של מצר טורס | 14 ביולי 1995 | דגל לייצוגם של תושבי איי מצר טורס |
הפארק הלאומי בדלנדס

| --- | --- |
הפארק הלאומי בדלנדס
הפארק הלאומי בדלנדס
 מידע כללי
 תאריך הקמה:  10 בנובמבר 1978
 מבקרים בשנה:  996,263 (נכון ל־2016)
 גוף מנהל:  שירות הפארקים הלאומיים של ארצות הברית
 נתונים ומידות
 שטח:  982.4 קמ"ר
 מיקום
 מדינה:  דקוטה הדרומית בארצות הברית
 מיקום:  Jackson County, מחוז פנינגטון, Oglala Lakota County 
 קואורדינטות:  43°45′N 102°30′W﻿ / ﻿43.75°N 102.5°W﻿ / 43.75; -102.5
 Badlands National Park
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי בדלנדס (למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי בדלנדס (למפת דקוטה הדרומית רגילה) פיר סו פולס רפיד סיטי אברדין ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה הפארק הלאומי בדלנדס (למפת דקוטה הדרומית מוגדלת) פיר סו פולס רפיד סיטי אברדין ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה הפארק הלאומי בדלנדס 
 
הפארק הלאומי בדלנדס (באנגלית: Badlands National Park – "הפארק הלאומי בתרונות") הוא פארק לאומי בדרום-מערב מדינת דקוטה הדרומית בארצות הברית, בין הנהרות וייט (White River) ושאיין (Cheyenne River), המגן על שטח של קרוב ל-1,000 קילומטרים רבועים של הרי כפתור, פסגות וצריחים שעברו סחיפה קיצונית, והכולל ערבת העשב המעורב הגדולה ביותר בארצות הברית שלא נפגעה מיד אדם. הפארק מנוהל על ידי שירות הפארקים הלאומיים של ארצות הברית.
אזור הטבע הבראשיתי בדלנדס מגן על שטח של 260 קילומטרים רבועים בתחומי הפארק כאזור טבע בראשיתי והוא האתר שבו הושב לטבע החמוס שחור-הרגל - מין היונקים השרוי בסכנת הכחדה הגדולה ביותר באמריקה הצפונית.
הפארק הלאומי בדלנדס עשיר באתרים פלאונטולוגיים. באזור יש מאובנים רבים מתקופת האוליגוקן (23-35 מיליון שנה לפני זמננו). הם מאפשרים למדענים ללמוד על האבולוציה של מינים רבים של יונקים כגון סוסים, כבשים, חזירים וקרנפים.
החטיבה הדרומית של הפארק, המכונה "חטיבת המעוז" (Stronghold Unit), מנוהלת במשותף עם שבט האוגללה לקוטה (אחד משבטי הסו) וכולל את האתרים של ריקוד הרוחות (Ghost Dance) משנות ה-90 של המאה ה-19, מטווח לשעבר שבו התאמנו טייסי חיל האוויר של ארצות הברית בהטלת פצצות ובירי בתותחים, והר השולחן "רד שירט" (Red Shirt Table), המקום הגבוה ביותר בפארק בגובה 1,020 מטרים.
האתר הוגדר תחילה כמונומנט לאומי ב-4 במרץ 1929, אבל רק ב-25 בינואר 1939 אושר מעמד זה. האתר הוגדר מחדש כפארק לאומי ב-10 בנובמבר 1978.
בשנים 58–1957, תחת תוכנית משימה 66, נבנה מרכז המבקרים בן ראיפל (Ben Reifel) עבור המונומנט. הפארק גם מנהל את האתר ההיסטורי הלאומי טיל המינטמן (Minuteman Missile National Historic Site)
גאולוגיה

הפארק שוכן על מישור שעבר סחיפה. המישור נוצר החל מקרטיקון העליון (מלפני כ-75 מיליון שנה ועד לפני 67 מיליון שנה), דרך אאוקן עליון (מלפני כ-34 מיליון שנה ועד לפני 37 מיליון שנה) וכלה באוליגוקן (מלפני כ-26 מיליון שנה ועד לפני 34 מיליון שנה). תהליך הבנייה התחולל בעיקר על ידי משקעים (חול, חרסית, וטין) שעברו תהליך מילוט, התקשו והפכו לסלעי משקע. סביבות שונות: ים רדוד, יער טרופי וערבות ובהן נהרות מתפתלים, גרמו למשקעים שונים להצטבר בתקופות שונות. חקר השכבות השונות של סלעי המשקע אפשר לעקוב אחר ההיסטוריה של האזור הזה.
גאולוגיה > השקעה

להלן פירוט התצורות באתר מהתצורה הקדומה ביותר:
פצלי פייר (Pierre Shale) – התצורה הקדומה ביותר שוכנת בבסיס המחשופים, ומתוארכת לקרטיקון העליון (בין לפני 75 מיליון ועד לפני 69 מיליון שנים). במהלך תקופה זו הצטברו משקעים בים רדוד שכיסה את האזור שכיום שוכנים בו המישורים הגדולים. עיקר המשקעים היו חרסית שחורה, שעברה התמרה לפצלים שחורים ובהם מאובנים של אמוניטים, זוחלים ימיים וקונכיות של צדפות המעידים על המקור הימי.
משקעים אלו נחשפו כשהתרוממו הגבעות השחורות והרי הרוקי. השכבות העליונות עברו סחיפה ויצרו קרקע צהובה המכונה "תילים צהובים" (Yellow Mounds), דוגמה לקרקע קדומה המכונה פלאוסול.
תצורת צ'דרון (Chadron Formation) – תצורה שהושקעה בפריאבוניאן (אאוקן עליון, בין לפני 37 מיליון ועד לפני 34 מיליון שנים), באזור שהפך לפשט הצפה נרחב, משקעים חדשים ממקור יבשתי שהובאו על ידי הנהרות במהלך שיטפונות. בשכבת המשקעים האפורה המקבילה לתקופה זו נתגלו מאובנים של אליגטורים המעידים על כך שהאקלים בתקופה זו היה סובטרופי והסביבה הייתה מיוערת. נתגלו גם מאובנים רבים של יונקים, כדוגמת הברונתותריומים דמויי הקרנפים.
תצורת ברולה (Brule Formation) – תצורה מהרופליאן התחתון (אוליגוקן תחתון, מלפני 34 מיליון שנים עד לפני 30 מיליון שנים). האקלים הפך צחיח והיערות התחלפו בסוואנה. הגוון של המשקעים הפכו חומים יותר, והמאובנים הכלולים בהם הראו שינוי בבעלי החיים, מאובנים של יונקים החיים בעדרים (תת-משפחת Merycoidodontoidea דמויי ההיפופוטם, אבל בגודל של כבש הבית). השכבות המשולבות של אבן החול מסמנות את נתיבם של הנהרות קדומים שזרמו מהגבעות השחורות. שכבות אדומות שנמצאו בתצורה זו הם קרקעות מאובנות. בין שכבה זו של סלעי המשקע לשכבה הבאה יש שכבה עבה המכונה "אפר רוקיפורד" (Rockyford Ash) הבנויה מאפר געשי, ממקור לא מזוהה, קרוב לוודאי ממקום מרוחק במערב.
תצורת שרפס (Sharps Formation) – נוצרה ברופליאן העליון (מלפני 30 מיליון שנים עד לפני 28 מיליון שנים). שכבת משקעים בהירה הושקעה מפעילות של מים ורוח באקלים צחיח אף יותר. בין שכבות אלו יש שכבות של אפר געשי. שכבה זו היא השכבה הצעירה ביותר בפארק.
תצורות שרפס וברולה יוצרים את הפסגות המשוננות והקניונים של אזור הבתרונות.
גאולוגיה > סחיפה

פשט ההצפה הנרחב החל להתרחב בהשפעת הפעילות של ערוצי המים החל מלפני חצי מיליון שנים והוא נמשך בימינו. משקעים אלו העשירים במאובנים יצרו אחרי סחיפה את הנוף המיוחד המכונה בדלנדס. הסחיפה העזה באדמות חרסיות או חרסיות-חוואריות גילפה את המדרונות של הסלעים הרכים המקיפים עמקים קדומים, כיום יבשים. סחיפה זו מהירה (2.5 סנטימטרים לשנה), בשל הפריכות היחסית של סלעי החרסית. בקצב נוכחי זה יסחפו כל הבתרונות כליל תוך חצי מיליון שנים נוספות.
המשקעים שנסחפים מוסעים בסופו של דבר על ידי הנהרות וייט (White), שאיין (Cheyenne) ובד ביוור (Bad Biver), חלק מאגן הניקוז של הנהר מיזורי, שהוא יובל של המיסיסיפי.
גאולוגיה > פלאונטולוגיה

בפארק נתגלו מאובנים רבים מהאאוקן העליון והאוליגוקן. הסוגים הבולטים ביותר הם:
אליגטור, סדרת התנינאים
ארכיאותריום, ממשפחת האנטלודונטיים
דיניקטיס, הופלופונאוס ואאוסמילוס, משפחת הנימרווידיים
מריכוידון, אפוראודון ו-Miniochoerus, משפחת המריקואידודונטידים
האינדון, משפחת ההאינודונים
הירקודון, משפחת ההירקודונתיים
Ischyromys, משפחת ה-Ischyromyidae
Leptomeryx, משפחת האיילוניים
מזוהיפוס, משפחת הסוסיים
מטמינודון, משפחת האמינודונטיים
פואברותריום, משפחת הגמליים
סובהירקודון, משפחת הקרנפיים
אקלים

האקלים בפארק משתנה במהלך השנה, והוא בלתי צפוי במהלך היממה. הטמפרטורות השנתית יכולות לנוע בין 40°C- ל-47°C. הקיצים לוהטים ויבשים, כשמדי פעם יש סופות ברד או טורנדו שבהם יורדת כמות גדולה של גשם, הגורמות לזרמים עזים ולהעמקת הערוצים. החורפים בדרך כלל קרים, כשכמות השלג נעה בין 30 ל-60 סנטימטרים בשנה, כמות גדולה יחסית לאזור מדברי למחצה זה. יוני הוא החודש הגשום ביותר, כשדצמבר וינואר הם החודשים השחונים ביותר. הרוח באזור זה עזה למדי.
| אקלים בפארק הלאומי בדלנדס> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפארק הלאומי בדלנדס> ינואר.2.2.-10.5.8.4 | אקלים בפארק הלאומי בדלנדס> פברואר.4.7.-8.7.11.4 | אקלים בפארק הלאומי בדלנדס> מרץ.10.1.-3.6.23.9 | אקלים בפארק הלאומי בדלנדס> אפריל.17.2.3.50.3 | אקלים בפארק הלאומי בדלנדס> מאי.22.7.8.2.77.5 | אקלים בפארק הלאומי בדלנדס> יוני.28.13.5.78.7 | אקלים בפארק הלאומי בדלנדס> יולי.33.17.1.56.4 | אקלים בפארק הלאומי בדלנדס> אוגוסט.32.7.16.2.39.1 | אקלים בפארק הלאומי בדלנדס> ספטמבר.27.1.10.4.33.5 | אקלים בפארק הלאומי בדלנדס> אוקטובר.19.4.3.8.30.5 | אקלים בפארק הלאומי בדלנדס> נובמבר.9.4.-3.7.12.4 | אקלים בפארק הלאומי בדלנדס> דצמבר.3.6.-8.9.8.6 | אקלים בפארק הלאומי בדלנדס> שנה.17.49.3.01.430.7 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Interior 3 ne, South Dakota (394184)
אקולוגיה > צמחייה

הפארק הלאומי בדלנדס משמר את אחד השטחים הגדולים ביותר של ערבת עשב מעורב (Mixed-grass prairie) בארצות הברית. הכינוי מעורב מתייחס לכך שיש בה הן עשבים בגובה הקרסול והן עשבים המגיעים עד גובה המותניים, והיא שלב ביניים בין ערבת העשבים הגבוהים באזור הגשום יותר ממזרח לערבת העשב הקצר באזור הצחיח ממערב. הביולוגים זיהו יותר מ-400 מינים של צמחים בפארק הלאומי בדלנדס. צמחים אלו מותאמים לתנאי האקלים הקיצוניים בפארק: חום, קור, יובש, סופות שלג, שיטפונות, בצורת ואש. יש אומנם עצים ושיחים ברחבי הפארק, אבל העשב שולט בנוף.
סוג העשב הדומיננטי בפארק הוא Pascopyrum (באנגלית Western wheatgrass) ממשפחת הדגניים הצומח לגובה שבין 30 ל-60 סנטימטרים והוא משגשג באדמות החרסית של הפארק. סוגים ומינים נוספים של עשבים ושיחים הגדלים בשכנות לצמח זה הם רטיבידה (Ratibida‏ - Prairie coneflower), מרבה-חלב לבן (Polygala alba ‏ - White milkwort)‏, Hesperostipa comata‏ (Nedle-and-thread grass) ו-Sporobolus heterolepis‏ (Prairie dropseed), שני האחרונים שייכים אף הם למשפחת הדגניים. כל אלו הם מזון חשוב ללוחכי העשב דוגמת הביזון האמריקאי. הנהלת הפארק עושה מאמצים לנכש עשבים שאינם מקומיים ולשתול מחדש מינים מקומיים ממקומות שמהם הם נעלמו.
אקולוגיה > השבת בעלי חיים לפארק

כבש גדול-הקרניים, הביזון, השועל והחמוס שחור-הרגל הושבו לאזור לאחר שנכחדו ממנו.
הכבש נעלם מהאזור במשך 40 שנים. הפרט האחרון שצפה בבדלנדס ניצוד ב-1926. ב-1964 הוא הושב לפארק. הביזון נעלם מהאזור בשנות ה-80 של המאה ה-19 והושב לאזור ב-1963, אחרי יותר מ-80 שנים שבהן ריחפה מעליו סכנת ההיכחדות. החמוס שחור-הרגל היה היונק בדרגת הסיכון הגבוהה ביותר באמריקה הצפונית. בשנות ה-70 של המאה ה-20 הוגדר מצבו כ"נכחד בבר". ב-1981 נתגלתה אוכלוסייה קטנה בוויומינג. הכלאה עם פרטים בשבי יצרה אוכלוסייה בריאה שהושבה לטבע באזורים ספציפיים (אזורים מוגנים שבהם מושבות של נובחניות, הטרף המועדף על החמוס). הם הושבו לפארק הלאומי בדלנדס ב-1994, והאוכלוסייה מונה מעל ל-300 פרטים. השועל המהיר הושב לאזור בסתיו 2004, לאחר שנעדר ממנו במשך 40 שנים. האוכלוסייה מונה בין 60 ל-80 פרטים.
חמוס שחור-רגל
כבש גדול-קרניים
ביזון זכר
שועל קיט